钦定古今图书集成/明伦汇编/氏族典/第023卷 > 《郑樵通志》 > 以邑为氏〈郑邑〉
## 钦定古今图书集成/明伦汇编/氏族典/第023卷 > 《郑樵通志》 > 以邑为氏〈郑邑〉

冯氏。《世本》云：“归姓，郑大夫冯简子之后。”《姓纂》云：“周文
王第十五子毕公高之后，毕万封魏，支孙食采于冯
城，因氏焉。”《汉书》云：“秦末冯亭为上党太守，入赵，其宗
族或留潞，或在赵，秦丞相去疾，御史大夫劫，汉博成
侯无择，并亭之后也。至冯唐，徙安陵，为楚相。弟骞，自
上党徙杜陵，孙奉世，左将军，生谭。逡野王立，参野王”
左冯翊、上郡太守参宜乡侯。汉功臣。又有阏氏侯冯
解散、谷陵侯冯谿，传封六代。后汉司马冯勤，魏郡人。
冯衍，杜陵人。生豹，为尚书司空。冯鲂，南阳人。廷尉冯
绲，巴郡人。